

 REPUBLIKA HRVATSKA

VARAŽDINSKA ŽUPANIJA

 OPĆINA VINICA

 Općinsko vijeće

KLASA: 024-04/23-01/40

URBROJ: 2186-11-23-1

Vinica, 20. studenog 2023. godine

Na temelju članka 69. Zakona o šumama („Narodne novine“ br.68/18., 115/18., 98/19. i 32/20.i 145/20) i članka 30. Statuta Općine Vinica („ Službeni vjesnik Varaždinske županije“ broj 30/20. i 09/21.), Općinsko vijeće Općine Vinica na sjednici održanoj dana 20. studenog 2023. godine donijelo je

**PROGRAM**

**utroška sredstava šumskog doprinosa u 2024. godini**

**Članak 1.**

Programom utroška sredstava šumskog doprinosa za 2024. godinu (u daljnjem tekstu: Program) utvrđuje se namjena trošenja sredstva ostvarenih kao prihod Prihod Proračuna Općine Vinica u 2024. godini po osnovi šumskog doprinosa.

**Članak 2.**

Šumski doprinos plaćaju pravne i fizičke osobe, osim malih šumoposjednika, koje obavljaju prodaju proizvoda iskorištavanja šuma (drvni sortimenti) jedinicama lokalne samouprave u visini od 5 % od prodajne cijene proizvoda na panju.

**Članak 3.**

Prihod od šumskog doprinosa u 2024. godini planiran je u iznosu od 4.000,00 EUR-a.

U skladu s odredbama Zakona o šumama, sredstva od šumskog doprinosa utrošiti će se na održavanje komunalne infrastrukture prema Programu održavanja komunalne infrastrukture u 2024. godini – održavanje nerazvrstanih cesta.

**Članak 4.**

Ovaj Program stupa na snagu osam dana od dana objave u „Službenom vjesniku Varaždinske županije“, a primjenjuje se od 01.01.2024. godine.

 **PREDSJEDNIK**

 **Općinskog vijeća Općine Vinica**

 **Predrag Štromar**